A sümegi városvégen
A sümegi városvégen
Legényvásár lesz a héten;
Magam is el fogok menni, juhaha,
Szőkét, barnát válogatni, ejeha!

Szőkét ne végy, mert beteges,
Vöröset se, mert részeges.
Barnát végy, az lesz ám a jó, juhaha,
Az viseli gondodat jól, ejeha!

Azt akarom tudakolni,
Szabad­-e megházasodni?
Ha, nem szabad házasodni, juhaha,
Szabad szeretőt tartani, ejeha!
Népköltészet